stanford-oval/wikipedia huggingface dataset:
האחים סופר מריו – הסרט

ערך זה עוסק בסרט קולנוע משנת 2023. אם התכוונתם לסרט משנת 1993, ראו .
| --- | --- |

כרזת הסרט בישראל
 מבוסס על:  "מריו" של נינטנדו
 בימוי:  ארון הורוואת' מייקל ג'לניק
 הופק בידי:  כריס מלדנדרי  שיגרו מיאמוטו
 תסריט:  מתיו פוגל 
 מדבבים:  כריס פראט צ'ארלי דיי אניה טיילור-ג'וי ג'ק בלאק קיגן מייקל קי סת' רוגן קווין מייקל ריצ'רדסון פרד ארמיסן סבסטיאן מניסקלקו צ'ארלס מרטינה
 מוזיקה:  בריאן טיילר
 מדינה:  ארצות הברית ארצות הברית
 חברת הפקה:  נינטנדו אילומיניישן הפקות
 חברה מפיצה:  סרטי יוניברסל
 שיטת הפצה:  הפצה לאולמות הקולנוע 
 הקרנת בכורה:  ארצות הברית 5 באפריל 2023 ישראל 6 באפריל 2023
 משך הקרנה:  92 דק'
 שפת הסרט:  אנגלית
 סוגה:  סרט קומדיה, סרט פנטזיה, סרט הרפתקאות, איסקאי 
 מקום התרחשות:  ברוקלין, ממלכת הפטריות 
 הכנסות:  1.358 מיליארד דולר (5 בספטמבר 2023)
 אתר רשמי
 דף הסרט ב־IMDb
 
האחים סופר מריו – הסרט (באנגלית: The Super Mario Bros. Movie) הוא סרט קולנוע אמריקאי בהנפשה ממוחשבת, המבוסס על זיכיון המשחקים "מריו" של חברת נינטנדו. הסרט הופק על ידי אילומיניישן הפקות ונינטנדו, בוים על ידי ארון הורוואת' ומייקל ג'לניק, והופק על ידי כריס מלדנדרי ושיגרו מיאמוטו. הסרט עלה לאקרנים ב-5 באפריל 2023 בארצות הברית, ובישראל ב-6 באפריל, בהפצתם של סרטי יוניברסל.
סרט המשך צפוי בעתיד לצאת לאקרנים ב-3 באפריל 2026.
צוות המדבבים

כריס פראט – מריו
צ'ארלי דיי – לואיג'י
אניה טיילור-ג'וי – הנסיכה פיץ'
ג'ק בלאק – באוזר
קיגן מייקל קי – טואוד
סת' רוגן – דונקי קונג
קווין מייקל ריצ'רדסון – קאמק
פרד ארמיסן – קראנקי קונג
סבסטיאן מניסקלקו – ספייק
קארי פייטון – מלך הפינגווינים
בנוסף, צ'ארלס מרטינה, המדבב הנוכחי של מריו בזיכיון המשחקים, מדבב בשני תפקידי אורח בסרט, ואריק באוזה צפוי לדבב בסרט בתפקיד לא ידוע.
צוות המדבבים > צוות המדבבים בעברית

הדיבוב העברי בוים והופק על ידי שרון כהן באולפני SC Produb.
עידו מוסרי – מריו
יובל בינדר – לואיג'י
דיאנה גולבי – הנסיכה פיץ'
אסף פריינטא – באוזר
אמנון וולף – דונקי קונג
דדי זהר – טואוד
צביקה שוורצברג – קרנקי קונג
יובל ינאי – ספייק / מלך פינגווין
גלעד קלטר – קאמק / מנהיג הטואודים
שרון כהן – גנרל קופה טרופה
ליאנה שחר – לומאלי
שאול עזר – אבא
אדוה עדני – אמא
אלברט כהן – דוד טוני
שחר פולק – דוד ארתור / זמר ג'ינגל
שי בן בסט – שומר 2 / שיי גאי / דריי בונס / קופה טרופה
רון קלדס – פועל בניין
צ'ארלס מרטינה – ג'וזפה[דרוש מקור][מפני ש...]
בנוסף השתתפו בדיבוב העברי מירי זהבי, אור אלטמן, גיא מנטל, ליאור משיח, שי גולדרמן ותומר פרי.
צוות המדבבים > צוות המדבבים בעברית > טריילרים

יפתח אופיר – מריו (טריילר שני)
אלי לולאי – באוזר (טריילר ראשון)
הפקה

לאחר שהעיבוד הקולנועי הקודם של "האחים סופר מריו" משנת 1993 נחל כישלון קופתי וביקורתי החליטה נינטנדו להימנע מהענקת זכויות הסרטה לקניינה הרוחני. לדברי יוצר מריו, שיגרו מיאמוטו, הרעיון להפקת סרט מריו חדש עלה כשהחברה המירה את משחקיה הישנים ל"קונסולה הווירטואלית" (Virtual Console) והפיצה אותם בשירותים נוספים; מעברים כאלה ארכו זמן עבור החברה, ומיאמוטו טען: "עסקי התוכן שלנו יוכלו להתפתח עוד יותר אם נוכל לשלב את התוכנה האהובה שלנו בזו של זיכיונות וידאו, ולהשתמש בהם יחד לתקופות ממושכות. מיאמוטו ידע שתהליך יצירת הסרט שונה בהרבה מזה של יצירת משחק וידאו, ורצה שהובלת הפרויקט תופקד בידי מומחה לקולנוע.
בהדלפות מאולפני Sony Pictures בנובמבר 2014 התגלו התכתבויות בין המפיק אבי ארד, ראש האולפן איימי פסקל, ראש TriStar Pictures טום רוטמן ונשיא ההפקה של Sony Pictures Animation, מישל ראימו קויאטה, בהן נחשף שסוני ניסתה להשיג את זכויות ההסרטה למשחקי "מריו" למשך מספר שנים. ארד ביקר במטה נינטנדו בטוקיו בפברואר וביולי 2014 במטרה להגיע לעסקה. באוקטובר שלח ארד אימייל לפסקל וכתב שהוא סגר את העסקה מול נינטנדו. פסקל הציע לגייס את במאי "מפלצת של מלון" של Sony Pictures Animation, גנאדי טרטקובסקי, לסייע בפיתוח הפרויקט, בעוד קויאטה אמרה שהיא יכולה "לחשוב על 3-4 סרטים ישירות מהשער" והביעה תקווה "לבנות אימפריה סביב מריו". אולם, לאחר דליפות המיילים הכחיש ארד את קיום העסקה וקבע כי המשא ומתן רק החל. באתר החדשות "באזפיד" צוין שהמיילים לא לקחו בחשבון התנגשויות פוטנציאליות עם חברת הבת Sony Interactive Entertainment, אחת המתחרות הראשיות של נינטנדו.
באמצעות עבודתה של נינטנדו עם Universal Parks & Resorts ליצירת אטרקציות בנושא מריו, שלימים הובילו לפארק השעשועים "Super Nintendo World", מיאמטו פגש את כריס מלדנדרי, מייסד מחלקת ההנפשה בסרטי יוניברסל. מיאמוטו מצא דמיון בין תהליכי היצירה של מלדנדרי לבין אלו שלו וסבר שהוא יתאים להוביל הפקת סרט על מריו. הם קיימו דיונים מעמיקים יותר עד 2016, בידיעה שאם הדבר לא יצליח לדעתם יתאפשר להם להמשיך מנקודה זו בקלות. בנובמבר 2017 פורסמו דיווחים לפיהם נינטנדו משתפת פעולה עם יוניברסל ואילומינישן להפקת סרט הנפשה על פי מריו. נשיא נינטנדו דאז, טאצומי קימישימה, הבהיר כי לא נחתמה עסקה אבל יפורסם עדכון בקרוב. קימישימה קיווה כי במקרה של הצלחת העסקה יתאפשר תאריך יציאה במהלך 2020.
בינואר 2018 הודיעה נינטנדו שהסרט יתקדם עם מיאמוטו ומלדנדרי בהפקה משותפת. מלדנדרי אמר שהסרט "נמצא בעדיפות גבוהה" באילומיניישן ושיצאתו תיתכן בשנת 2022. הוא הוסיף שמיאמוטו יהיה "בחזית ובמרכז" במהלך ההפקה. בינואר 2020 הודיע נשיא נינטנדו, שונטארו פורוקאווה, שהסרט "מתקדם בצורה חלקה" עם צפי לתאריך יציאה בשנת 2022. פורוקאווה הוסיף ואמר שנינטנדו תהיה בעלת הזכויות בסרט ותממן את הפקתו לצד יוניברסל.
הפצה

הסרט עלה לאקרנים בארצות הברית ב-5 באפריל 2023 וביפן ב-28 באפריל באותה שנה. במקור תוכנן הסרט לעלות לאקרנים ב-21 בדצמבר 2022 ולאחר מכן ב-7 באפריל 2023.
בישראל, הסרט עלה לאקרנים ב-6 באפריל 2023, בגרסה האנגלית המקורית ובדיבובים לעברית, ערבית, צרפתית ורוסית (דיבוב שהופק גם הוא בישראל). במקור, הסרט תוכנן לעלות לאקרנים שבוע קודם לכן, ב-30 במרץ.
ב-6 באוקטובר 2022 הופץ הטיזר טריילר הראשון של הסרט. ב-29 בנובמבר 2022 הופץ הטריילר השני של הסרט.
ביקורות והכנסות > ביקורות

הסרט קיבל ביקורות מעורבות באתר Rotten Tomatoes של 59% על סמך של 235 ביקורות.
המבקרים שיבחו בעיקר את האנימציה, ההומור והמוזיקה, ותיארו את הסרט כמכתב האהבה האולטימטיבי לכל משחקי סופר מריו.
ביקורות והכנסות > הכנסות

הסרט הכניס 377 מיליון דולר ברחבי העולם בסוף השבוע הראשון להקרנתו ובכך שבר את השיא של פוקימון: הבלש פיקאצ'ו משנת 2019, בתור הפתיחה הגדולה אי פעם לסרט המבוסס על משחק וידאו וכן את השיא של "לשבור את הקרח 2" משנת 2019 בתור הפתיחה הגדולה אי פעם לסרט אנימציה,
זהו הסרט הראשון שמבוסס על משחק וידאו שהופך לשובר קופות, הסרט הראשון שמבוסס על משחק וידאו שעבר את רף מיליארד הדולרים בקופות, והסרט המכניס ביותר בכל הזמנים שמבוסס על משחק וידאו. זהו גם הסרט השני המכניס ביותר בשנת 2023 והסרט המונפש השלישי המכניס ביותר בכל הזמנים.
נתונים אלו הם חריגים לסרט המבוסס על משחק וידאו, כיוון שעד ליציאת הסרט, הסרט המכניס ביותר בכל הזמנים שמבוסס על משחק וידאו, היה פוקימון: הבלש פיקאצ'ו, שהכניס רק 450 מיליון דולר עבור תקציב של 150 מיליון דולר ועדיין נחשב להצלחה קופתית בקטגוריה שלו. לשם השוואה: האחים סופר מריו – הסרט, הוא בעל תקציב של 100 מיליון דולר.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס גלובוס הזהב | סרט הטוב ביותר – הנפשה |  | מועמדות |
| פרס גלובוס הזהב | הישג קולנועי וקופתי |  | מועמדות |
| פרס גלובוס הזהב | השיר המקורי הטוב ביותר | "Peaches" | מועמדות |
| פרסי איגוד מבקרי הקולנוע האמריקאי | השיר הטוב ביותר | "Peaches" | מועמדות |
| פרס סאטורן | סרט האנימציה הטוב ביותר |  | מועמדות |
| פרס אנני | הדיבוב הטוב ביותר בסרט אנימציה | ג'ק בלאק | מועמדות |
| פרס בחירת הקהל | סרט השנה |  | מועמדות |
| פרס סטלייט | השיר המקורי הטוב ביותר | "Peaches" | מועמדות |
| פרס בחירת הילדים של ניקלודיאון | סרט אנימציה אהוב |  | מועמדות |
| פרס בחירת הילדים של ניקלודיאון | מדבב אהוב מסרט אנימציה | כריס פראט | מועמדות |
| פרס בחירת הילדים של ניקלודיאון | מדבב אהוב מסרט אנימציה | ג'ק בלאק | מועמדות |
| פרס בחירת הילדים של ניקלודיאון | נבל אהוב | ג'ק בלאק | זכייה |
| פרס בחירת הילדים של ניקלודיאון | מדבבת אהובה מסרט אנימציה | אניה טיילור-ג'וי | מועמדות |
כשמארני הייתה שם

| --- | --- |

כרזת הסרט המקורית
 מבוסס על:  כשמארני הייתה שם
 בימוי:  הירומסה יונביאשי 
 הופק בידי:  יושיאקי נישמורה 
 תסריט:  קייקו ניווה, Masashi Ando, הירומסה יונביאשי 
 עריכה:  Rie Matsubara 
 מוזיקה:  מורמאטסו טאקצוגו 
 צילום:  אטסושי אוקוי 
 מדינה:  יפן 
 חברת הפקה:  סטודיו ג'יבלי 
 חברה מפיצה:  טוהו, אייטונס, נטפליקס, GKIDS, HBO Max 
 שיטת הפצה:  הורדה דיגיטלית, וידאו על פי דרישה, ישירות לווידיאו 
 הקרנת בכורה:  19 ביולי 2014 
 משך הקרנה:  103 דק' 
 שפת הסרט:  יפנית 
 סוגה:  סרט מבוסס יצירה ספרותית, סרט דרמה, mystery anime 
 מקום התרחשות:  הוקאידו, Kushiro-shitsugen National Park, סאפורו 
 הכנסות באתר מוג'ו:   whenmarniewasthere
 marnie.jp
 דף הסרט ב־IMDb
 
כשמארני הייתה שם (ביפנית: 思い出のマーニー) הוא סרט דרמה בסגנון אנימה משנת 2014. הסרט בוים על ידי הירומסה יונביאשי, הופק על ידי סטודיו ג'יבלי והופץ על ידי חברת טוהו. עלילת הסרט מבוססת על העלילה של ספר באותו השם מאת ג'ואן רובינסון, אשר פורסם לראשונה בשנת 1967.
הקרנת הבכורה של הסרט התקיימה ב-19 ביולי 2014. הסרט היה מועמד לפרס האוסקר לסרט המונפש הטוב ביותר בטקס פרסי האוסקר ה-88, אך הפסיד לבסוף לסרט "הקול בראש".
תקציר העלילה

אנה סאסאקי היא נערה בת 12 עם הערכה עצמית נמוכה המתגוררת בעיר סאפורו עם הוריה. לאחר שהיא מקבלת התקף אסתמה בבית הספר, רופא המשפחה ממליץ להוריה לשלוח את אנה למקום עם אוויר נקי. בעקבות כך במהלך חופשת הקיץ אנה נשלחת לגור עם קרובי משפחתה בעיירת חוף כפרית בחבל הוקאידו שביפן. אנה נתקלת ביום אחד במקרה באחוזה נטושה הנמצאת בקרבת ביצה מלוחה, בה היא פוגשת בנערה בלונדינית מסתורית ומקסימה בשם מארני שהופכת לחברתה הטובה ביותר, אך היא מבקשת מאנה לשמור על הקשר בסוד. ככל שהקשר ביניהם מעמיק אנה לומדת על עברה הבעייתי של מארני.
גלריית תמונות

אזור הביצות קושירו (אנ') שבהוקאידו בו מתרחשת עלילת הסרט
המראה של "בית הביצה" בסרט התבסס על המראה של הבית "סויקיוסו" בעיירת הנופש קרויזאווה(אנ')
המראה של טחנת הרוח בסרט מבוססת על המראה של טחנת הרוח של ברנהאם אוברי סטיית'י(אנ'), שנבנתה במקור ב-1816, אשר ממוקמת במחוז נורפוק שבמזרח אנגליה.
עיפרון

.
עפרונות צבעונים ורגילים
עפרונות שלמים ומחודדים, ארוכים וקצרים
שאריות של חידוד עפרונות
אישה חובשת כובע בצורת חוד עיפרון לזכר קורבנות הפיגוע במשרדי "שרלי הבדו"
עיפרון הוא כלי כתיבה ידני לשם כתיבה, ציור, ורישום לרוב על דפי נייר. העיפרון עצמו עשוי לרוב בצורת מקלון אשר בתוכו (לכל האורך) יש צינור דקיק העשוי מגרפיט או גיר צבעוני.
מאפיינים

מוט הגרפיט שבמרכזו של העיפרון לרוב מצופה בעץ. גרפיט הוא חומר רך, ובעת הרישום נושרים ממנו פירורים זערוריים על הנייר. העיפרון נבדל ממרבית כלי הכתיבה (למשל עטים, צבעי פנדה) בכך שניתן למחוק את תוצריו. לעיתים קרובות נמצא בקצהו האחד של העיפרון מחק. במהלך השימוש בעיפרון נהוג לחדדו באמצעות מחדד. עפרונות צבעוניים עשויים מחומרים אחרים, לרוב סוגים של שעווה בתוספת פיגמנט.
היסטוריה

מאז העת העתיקה חיפשו בני האדם מכשיר כתיבה נוח שלא יצריך נשיאת קסת דיו ושניתן לטלטלו לכל מקום בלי להתלכלך. בתקופה הרומית ואולי אף לפניה הוחל השימוש בחרטי עופרת ופחם לכתיבה על פפירוס. חרתים אלה כונו penicillus, ומכאן השם לעיפרון במספר שפות אירופאיות (כגון pencil באנגלית). בשנת 1564 נמצאו מאגרים עצומים של גרפיט בקאמבריה, אנגליה, והתושבים המקומיים גילו כי ניתן להשתמש בו כדי לסמן כבשים. הגרפיט נמצא במצב צבירה מוצק וטהור, כך שניתן היה להפוך אותו בקלות למקלות. מרבץ זה היה והוא עדיין היחיד ברמת ניקיון כה גבוהה. במאה ה־17 הוחל בייצור המוני של עפרונות בגרמניה. בשנת 1802 הוציאה חברת קוהינור הארטמות' פטנט לייצור גלעין העיפרון העשוי תערובת של גרפיט וחרסית. ב־30 במרץ 1858 ניתן בפילדלפיה, פנסילבניה פטנט מספר 19,783 על חיבור מחק לקצה העיפרון.
מקור השם

יש מספר גרסאות: כיוון שבאותה עת הכימיה הייתה בחיתוליה, החומר החדש לא זוהה, נחשב בטעות כצורה של עופרת, וכונה plumbago (כמו Plumbum, השם הלטיני לעופרת). גרסה נוספת: המילה עיפרון מגיעה במקור מיוונית. בתקופה הרומית העתיקה נהוג היה כלי כתיבה שנקרא "זנב קטן": מעין מכחול קטן (שנקרא בלטינית: penicillus). הגרפיט נקרא כך משום שבשפה היוונית פירושה של המילה הוא: "לכתוב".
ייצור

בבית החרושת לעפרונות טוחנים את הגרפיט לאבקה דקה ואחר מערבבים אותה בחרסית ובמים. ככל שמרובה יותר החרסית, כן קשים יותר העפרונות. וככל שאחוז הגרפיט גדול יותר כן העפרונות רכים יותר. בעיפרון בדרגת גוון HB התערובת מכילה 65% (משקלי) גרפיט והשאר חרסית. כל דרגת קושי גבוהה יותר (מ־HB ל־F ומשם ל־H וכו') מושגת בהחלפת 2.5% גרפיט בחרסית. מדייסת הגרפיט והחרסית מכינים מוטות דקים וארוכים. לאחר ייבושם מחופים מוטות הגרפיט בעץ. מעטה זה נעשה משני חלקים, אשר לארכו של כל אחד חריץ. בחריצו של אחד החלקים שמים את חוט הגרפיט, ואחר כך מדביקים על גבי זה את החלק השני. לבסוף מועברים מעטי העץ המחוברים והממולאים בחוטי הגרפיט למכונות, והללו מקנות להם את הצורה הגלילית, חותכות אותם לקטעים קצרים ואף צובעות אותם.
דרגות הגוון

העיפרון השחור משמש לשרטוט ורישום ומיוצר בגוונים שונים בהתאם לשימוש. דרגת הקושי של תערובת הגרפיט-חרסית יוצרת את הבדלי גוני האפור. אם התערובת מכילה יותר חרסית כך היא יותר קשה ופריכה, הגוון בהיר יותר ונמחק ביתר קלות. סימון הקושי המקובל בישראל הוא בהתאם לתקן האירופי:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| 9H | 8H | 7H | 6H | 5H | 4H | 3H | 2H | H | F | HB | B | 2B | 3B | 4B | 5B | 6B | 7B | 8B | 9B |
| קשה | → | → | → | → | → | בינוני | בינוני | בינוני | בינוני | → | → | → | → | → | רך | רך | רך |  |  |
הדרגה הנוחה לכתיבה רגילה היא HB. בדרגות H השתמשו בעבר לשרטוט קווי עזר בשרטוטים הנדסיים. על קו זה היו עוברים בקו 2B או בטוש על מנת להבליטו, ומחקו את המיותר. כיום תהליך זה מיותר עם המעבר לתוכנות שרטוט בעזרת מחשב (דוגמת תוכנות CAD) והעיפרון משמש לשרטוט בעיקר לצורכי הוראה לימוד ותהליכים מהירים וראשוניים של תכנון בסקיצה. עיפרון בדרגות B משמש גם כיום ככלי מרכזי לרישום יחד עם הפחם והעט.
עיפרון מכני

סוג אחר של עיפרון הוא העיפרון המכני (באנגלית: Mechanical pencil). נקרא בישראל גם "עט-עיפרון", "שפיצר", "עיפרון שפיצי", "עיפרון שפיצים" או "עיפרון חודים". זהו למעשה עיפרון אשר מוכנס לתוכו באופן ידני מקלון גרפיט דק. חלק קטן ממוט הגרפיט בולט החוצה מתוך גוף העיפרון המכני על מנת לכתוב. כאשר החוד נשחק לוחצים על לחצן שמוציא עוד חלק קטן מהחוד החוצה, וכך הלאה. כיום יש גם עפרונות "שייקר" שבהם החוד יוצא על ידי ניעור של העיפרון.
כל עיפרון כזה מותאם לעובי מסוים של חוד גרפיט אשר רק הוא יכול להיכנס לתוך העיפרון. עובי מוט הגרפיט נמדד במילימטרים, לדוגמה: חוד 0.5 הוא חוד גרפיט בקוטר חצי מילימטר (0.5 מילימטר), אותו מכניסים לתוך עיפרון מכני 0.5. הסוגים הנפוצים של חודי הגרפיט הם 0.2, 0.3, 0.5, 0.7 ו־0.9. ומגיעים בדרגות קושי רבות. ככל שהקוטר קטן יותר העיפרון יצייר קו דק יותר אבל יהיה שביר יותר. הקוטר הנפוץ ביותר הוא 0.5 ואחריו 0.7.
עיפרון מכני דומה לעט בכך שאין צורך לחדד אותו ולנקות את השאריות. אולם יש לו יתרון על עט בכך שניתן למחוק את הכתוב עם מחק.
ראו גם

עיפרון צבעוני
עיפרון מסיס במים
לקריאה נוספת

הנרי פטרוסקי, חפצים שימושיים, הוצאת עם עובד
הערות שוליים

↑  עִפָּרוֹן - האקדמיה ללשון העברית, באתר hebrew-academy.org.il
1 2  גלילאו צעיר, עיפרון, דבק ומספריים, באתר ynet, 2 בדצמבר 2004
↑  Peter J Blau & Joseph K Gardner; Tribological Characteristics of graded Pencil Cores on Paper; WEAR Vol.197, P. 233, 1996
| --- | --- |
בקרת זהויות :  BnF: cb11966560s (data)  GND: 4121035-9  LCCN: sh85099376  NDL: 00577172  NKC: ph834238 
ייצור עפרונות (וידאו)
תהליך ייצור העיפרון:

השיטה הישנה (למעלה):
 1. יצירת חריץ בעץ.
 2. הכנסת פיסת גרפיט.
3. שבירת יתרה עודפת של הגרפיט.
4. סגירת העפרון בעזרת פיסת עץ.

השיטה החדשה (למטה):
 A. מוט עץ עגול מפוצל לשתיים.
B. מוט הגרפיט מוכנס פנימה.
C. שני החצאיים מודבקים חזרה.
עפרונות מכניים
קופסת חודים בעובי 0.5 מ"מ
חג ההודיה (סרט, 2023)

| --- | --- |
כרזת הסרט בעברית
כרזת הסרט בעברית
 בימוי:  איליי רות' 
 הופק בידי:  איליי רות', רוג'ר בירנבאום, ג'ף רנדל 
 תסריט:  איליי רות', ג'ף רנדל 
 עריכה:  מישל קונרוי מישל אלר
 שחקנים ראשיים:  פטריק דמפסי אדיסון ריי מיילו מנהיים ג'יילן תומאס ברוקס נל ורלק ג'ינה גרשון ריק הופמן
 מוזיקה:  ברנדון רוברטס 
 צילום:  מילן צ'דימה 
 מדינה:  ארצות הברית 
 חברת הפקה:  Spyglass Media Group Dragonfly Entertainment Electromagnetic Productions
 חברה מפיצה:  סרטי סוני, פורום הונגריה, סרטי טריסטאר 
 הקרנת בכורה:  ארצות הברית 17 בנובמבר 2023 ישראל 30 בנובמבר 2023
 משך הקרנה:  106 דק' 
 שפת הסרט:  אנגלית 
 סוגה:  סרט אימה, סרט סלאשר 
 www.thanksgiving.movie
 דף הסרט ב־IMDb
 
חג ההודיה (באנגלית: Thanksgiving) הוא סרט סלאשר אמריקאי בבימויו של איליי רות', מתסריט שנכתב על ידי ג'ף רנדל ועלילה מאת רות' ורנדל, שהפיקו יחד עם רוג'ר בירנבאום. הסרט מבוסס על הקדימון המדומה של רות' באותו השם מהסרט "גריינדהאוס" משנת 2007. בסרט מככבים פטריק דמפסי, אדיסון ריי, מיילו מנהיים, ג'יילן תומאס ברוקס, נל ורלק, ג'ינה גרשון וריק הופמן.
הסרט עלה לאקרנים בארצות הברית ב-17 בנובמבר 2023. בישראל הסרט עלה לאקרנים ב-30 בנובמבר 2023, תחת הפצת "סרטי טריסטאר" בבעלות "סרטי סוני".
עלילת הסרט

בחג ההודיה בפלימות', מסצ'וסטס, קהל רב מתאסף מחוץ לחנות "RightMart" ומתכונן לבלאק פריידיי. ג'סיקה רייט, שאביה, תומאס הוא הבעלים של החנות, נותנת לחבריה גבי, בובי, אוון, סקובה ויוליה להיכנס לחנות מוקדם יותר. הקהל שמתאסף בחוץ מבחין בצעירים נכנסים ומתחיל להתפרע בחנות. במהומה שמתחוללת, אמנדה קולינס, אשתו של עובד בחנות בשם מיטץ', איש ביטחון ואחד הלקוחות נהרגים במהומה. בובי מאבד את זרועו ולאחר מכן עוזב את העיר.
שנה לאחר מכן, החנות מתכוננת לבלאק פריידיי נוסף. כשבובי חוזר לפלימות', מלצרית בשם ליזי נרצחת על ידי דמות הלבושה במסיכה של ג'ון קרייבר (אנ'). מכיוון שליזי הייתה מעורבת בתקרית בחנות בשנה שעברה, המשטרה חושדת שמישהו מתכנן להרוג את כל אלו שהיו מעורבים בתקרית.
הרוצח, שכעת מוכר בשם "ג'ון קרייבר", מתייג את ג'סיקה וחבריה בפוסטים דוחים ברשתות החברתיות. ג'סיקה מעבירה תיעוד מהתקרית בחנות אל השריף המקומי, אריק ניולון. קרייבר הורג אזרחים נוספים שהיו מעורבים בתקרית בחנות וביניהם התלמידים לוני ואיימי ומאבטח בשם מני. אוון וגבי נחטפים ויוליה מותקפת בביתה. ג'סיקה וסקובה מנסים להצילה, אך לא מגיעים בזמן וקרייבר מנסר את גופה של יוליה בעזרת מסור. המשטרה מנסה לגרום לקרייבר לחשוף את עצמו בכך שהם מבקשים מבני משפחת רייט להשתתף בתהלוכה לכבוד חג ההודיה. קרייבר רוצח את אחד המופיעים ובעזרת פצצות שתולות הוא הורס את כל התהלוכה ובמהלך הכאוס שמתחולל, קרייבר חוטף את ג'סיקה, אמה החורגת קייטלין, תומאס ואת סקובה.
קרייבר מתכונן לבל קייטלין בעודה בחיים במחבואו. לאחר מכן, גופתה משמשת כתרנגול ההודו המסורתי שמגישים לשולחן חג ההודיה, מסביבו יישובים בני הערובה של קרייבר וכן גופותיהם של קורבנותיו. לאחר מכן, קרייבר רוצח את אוון בעודו מסטרים את הרצח בשידור חי בנוכחות האחרים. ג'סיקה וסקובה מצליחים לברוח מהשולחן וקרייבר רודף אחרי ג'סיקה אל תוך היער. ג'סיקה מבחינה בניולון מעולף על המדרכה ולאחר ששמעה קול, היא עושה דרכה למבנה בו כל הקישוטים לחג נמצאים. ג'סיקה רואה את בובי לבוש בתחפושתו של קרייבר, אך ניולון מתאחד איתה ומפציר בה לברוח החוצה. ג'סיקה בורחת מהמקום ושומעת רעש של יריות אקדח, אך בובי עצמו לא נמצא.
המשטרה מודיעה לג'סיקה שאביה וחבריה בטוחים. במשרדו של ניולון, ג'סיקה מבחינה ששבבי עץ שנקשרו לבגדיה נקשרו גם למכנסיו של ניולון וג'סיקה מסיקה שהוא הרוצח. ניולון חושף את עצמו ומסביר לג'סיקה את מניעיו: לאחר שאשתו עזבה אותו, ניולון הכיר את אמנדה ובין השניים התפתח רומן ואמנדה נכנסה להיריון. בעקבות זאת, אמנדה תכננה להתגרש מיטץ' ולחיות עם ניולון. לאחר שאמנדה נהרגה בתקרית בחנות, ניולון לא רק איבד את אהובת לבו, אלא את תינוקו שעדיין לא נולד. שבור מכאב, ניולון החל לצוד את כל מי שלדעתו אשם בתקרית מכיוון שההסתערות האלימה שלהם על החנות בבלאק פריידיי היא זאת שהרגה את אמנדה ואת התינוק. ניולון חטף את בובי והלביש אותו בתחפושתו של קרייבר כדי להפלילו ברציחות. בסוף הווידוי, ניולון המבוהל מבחין שג'סיקה תיעדה את הכל בשידור חי ובכך זהותו כרוצח נחשפה לעיני כל. ניולון תוקף את ג'סיקה, אך בובי מתערב ומסייע לה.
ניולון מנסה שוב לתקוף את ג'סיקה, מכיוון שהרס את חייו. למרות זאת, ג'סיקה טוענת מוסקט עם הצמיד של אמה ובעזרתו יורה על בלון שמחובר למכל גז ובפיצוץ שנוצר, ניולון מוצא את מותו. ג'סיקה מתאחדת עם סקובה ובובי ונלקחת לבית החולים. המשטרה לא מוצאת את גופתו של ניולון וג'סיקה חולמת סיוטים בהם ניולון הבוער תוקף אותה.
צוות השחקנים

פטריק דמפסי - שריף אריק ניולון
נל ורלאק - ג'סיקה
אדיסון ריי - גבי
ג'יילן תומאס ברוקס - בובי
מיילו מנהיים - ראיין
ריק הופמן - תומאס רייט
ג'ינה גרשון - אמנדה קולינס
ג'נה וורן - יוליה
קארן קליש - קתלין
ג'ף טרוואין - בארט
ג'ו דלפין - מקארתי
טי אולסון - מיטש קולינס
שילין גריפין - איימי
טים דילון - מני
גבריאל דבנפורט - סקובה
תומאסו סאנלי - אוון
אמנדה בארקר - ליזי
מיקה אמונסן - לוני
כריס סנדיפורד - דאג
דרק מקגראת' - ראש עיריית קטלין
הפקה > פיתוח

לאחר שהבמאי איליי רות' יצר את הקדימון המזויף, "חג ההודיה", לסרט Grindhouse (2007), החלו התוכניות לעיבוד עלילתי. ב-2010, רות' אמר ל-"CinemaBlend" שהוא כותב את התסריט יחד עם ג'ף רנדל, ושהוא מקווה להשלים אותו ברגע שיסיים עם העיתונות עבור "The Last Exorcism". עד אוגוסט 2012, ג'ון וואטס וכריסטופר פורד היו אמורים לכתוב את התסריט עם רות' ורנדל לאחר שסיימו לכתוב את הסרט "ליצן" שהופק על ידי רות' משנת 2014. ביוני 2016, רות' חשף ב-Reddit" שהתסריט עדיין זקוק לעבודה כדי שהסרט יעמוד בטריילר. בפברואר 2019, דיווחים הצביעו על כך שרות' היה אמור לביים סרט אימה לא ידוע עבור מירמקס בחודש הבא בבוסטון. האתר "Bloody Disgusting" העלה השערות שהסרט עשוי להיות בנושא חג ההודיה, אך לא הצליח לאמת.
בינואר 2023, האתר "Deadline Hollywood" דיווחה כי חברת ההפקה "Spyglass Media Group" מפיקה את הסרט. רות' יעזוב את עבודת הבימוי של הסרט Borderlands לתקופה, ויעביר צילומים נוספים לטים מילר, כדי לביים את הסרט.
הפקה > ליהוק

בפברואר 2023, פטריק דמפסי לוהק לסרט ואילו אדיסון ריי לוהקה לתפקיד הראשי מאוחר יותר באותו חודש. ג'יילן תומאס ברוקס, נל ורלק ומיילו מנהיים לוהקו לתפקידים לא ידועים.
הפקה > צילום

צילומי הסרט התרחשו בטורונטו והמילטון, אונטריו, מ-13 במרץ עד 5 במאי 2023.
הפצה

הסרט עלה לאקרנים בארצות הברית ב-17 בנובמבר 2023. בישראל הסרט עלה לאקרנים ב-30 בנובמבר 2023, תחת הפצת "סרטי טריסטאר" בבעלות "סרטי סוני".
הערות שוליים

↑  Wortham, Jenna (November 19, 2007).
"Director Eli Roth Serves up a Side of Faux Film Schwag for Thanksgiving". Wired. Archived from the original on February 23, 2023. Retrieved February 23, 2023.
↑  Kit, Borys (March 3, 2023).
"'Zombies' Star Milo Manheim Joins Eli Roth Horror Thriller Thanksgiving (Exclusive)". The Hollywood Reporter. from the original on March 3, 2023. Retrieved March 3, 2023.
↑  Kit, Borys (February 24, 2023).
"Eli Roth's Horror Thriller 'Thanksgiving' Finds Its Stars in Jalen Thomas Brooks, Nell Verlaque (Exclusive)". The Hollywood Reporter.  from the original on February 25, 2023. Retrieved February 25, 2023.
↑  Lovett-squires, Julia (March 16, 2023).
"What's Going On Here? Movie featuring Patrick Dempsey filming in Waterdown". The Hamilton Spectator. from the original on April 11, 2023. Retrieved April 11, 2023.
↑  "Current Production and News". Toronto Film Commission. May 5, 2023. on May 6, 2023. Retrieved May 5, 2023.
↑  Kroll, Justin (March 9, 2023).
"TriStar Pictures Lands Spyglass Media Group's Thanksgiving, Inspired By Eli Roth's Legendary Grindhouse Fake Trailer". Deadline Hollywood. from the original on March 9, 2023. Retrieved March 9, 2023.
↑  McCall, Kevin (April 3, 2023).
"Eli Roth's 'Thanksgiving' Horror Movie Sets Holiday Release Date". Collider. from the original on April 4, 2023. Retrieved April 4, 2023.
אפרת דובדבני

| --- | --- |

אפרת דובדבני, 2006
 לידה:  10 ביוני 1968 (בת 56) אשקלון, ישראל 
 מדינה:  ישראל 
 השכלה:  האוניברסיטה העברית בירושלים  אוניברסיטת תל אביב 
 תפקיד:  מנהלת כללית 
 
אפרת דובדבני (נולדה ב-10 ביוני 1968) היא מנכ"לית מרכז פרס לשלום ובעבר מנכ"לית בית הנשיא, ומנכ"לית המשרד לפיתוח הנגב והגליל.
ביוגרפיה

גדלה באשקלון, שירתה בצה"ל בתפקיד פיקודי ביחידת מודיעין. בוגרת תואר ראשון ביחסים בינלאומיים ואנגלית מטעם האוניברסיטה העברית, ותואר שני במדיניות ציבורית מטעם אוניברסיטת תל אביב.
בשנת 1992 הצטרפה דובדבני לתא הסטודנטים של מפלגת העבודה באוניברסיטה העברית, ומשם הגיעה למטה הבחירות של יצחק רבין לראשות הממשלה. כשנבחר רבין לתפקיד ראש הממשלה, הצטרפה דובדבני למשרד ראש הממשלה ומונתה לשמש כראש ענף חברה באגף פניות הציבור. לאחר מכן, מונתה כיועצת אישית של רבין, וניהלה את מטה הסיורים במשרד.
לאחר רצח רבין, עם כניסתו של שמעון פרס לתפקיד ראש הממשלה בפועל, עברה דובדבני לעבוד איתו ונשארה לשמש כיועצת עד לסיום כהונתו בשנת 1996. לאחר מכן, נשארה לעבוד עם פרס כיועצת בלשכתו כראש ממשלה לשעבר. בשנת 1999, עם מינויו של פרס לתפקיד שר לפיתוח אזורי בממשלת ברק, היא מונתה לתפקיד ראש מטה השר. בשנת 2001, כשמונה פרס לתפקיד שר החוץ בממשלת שרון הראשונה, מונתה דובדבני לראש לשכתו של פרס במשרד. כשפרס עזב את משרד החוץ, היא נשארה לעבוד עמו כראש לשכה בלשכתו כראש ממשלה לשעבר. בשנת 2005, עם הקמת המשרד לפיתוח הנגב והגליל, היא מונתה לתפקיד מנכ"לית המשרד ושימשה בו במשך שנתיים. ביולי 2007, עם בחירתו של פרס לתפקיד נשיא מדינת ישראל, מונתה דובדבני לתפקיד מנכ"לית בית הנשיא. דובדבני היא האישה הראשונה ששימשה בתפקיד זה.
בספטמבר 2014 מונתה למנכ"לית מרכז פרס לשלום.
דובדבני מתגוררת בהרצליה. היא אם לשלושה.
הערות שוליים

↑  אפרת דובדבני מונתה למנכ"לית בית הנשיא, באתר ynet, 16 ביולי 2007